heliodorus-scr-erot.aethiopica 5.28
τούτων καὶ λεγομένων καὶ γινομένων , ὁ μὲν ἥλιος ἀκριβῶς εἰς δυσμὰς περιελθὼν τὸ μεταίχμιον ἡμέρας καὶ νυκτὸς . σκιόφως ἀπετέλεσεν , ἡ θάλασσα δὲ αἰφνίδιον ἐτραχύνετο , τάχα μὲν τροπὴν ἐκ τοῦ καιροῦ λαβοῦσα , τάχα δέ που καὶ τύχης τινὸς βουλήματι μεταβληθεῖσα , καὶ βόμβος ἀνέμου κατιόντος ἠκούετο , καὶ ὅσον οὔπω πνεῦμα λάβρον τε καὶ βίαιον αὐτόθεν ἐμπεσὸν ἀπροσδοκήτου θορύβου τοὺς λῃστὰς ἐνεπεπλήκει , τὴν μὲν ἰδίαν ἄκατον ἀπολιπόντας , κατὰ δὲ τὴν ὁλκάδα πρὸς τῇ διαρπαγῇ τοῦ φόρτου καταληφθέντας , ὅπῃ τε χρήσονται τῷ μεγέθει τῆς νεὼς ἀπείρως ἔχοντας . τοιγάρτοι πᾶν μὲν ναυτιλίας μέρος ὑπὸ τοῦ προστυχόντος ἐσχεδιάζετο , τέχνην δὲ ἄλλος ἄλλην αὐτοδίδακτος ἐθρασύνετο , τῶν μὲν τὰ ἱστία τεταραγμένως ἀνιμώντων , τῶν δὲ τοὺς κάλως ἀπείρως κατανεμόντων : καὶ ὃ μέν τις τὴν πρῷραν ἀδοκίμαστος ἐκληροῦτο , ὃ δὲ τὴν πρύμναν εἶχε καὶ τοὺς αὐχένας . οὐχ ἥκιστα γοῦν ἡμᾶς εἰς τὸν ἔσχατον τῶν κινδύνων ἐνέβαλεν οὐ τὸ βίαιον τοῦ κλύδωνος ʽοὔπω γὰρ ὁλοσχερῶς ἐτετάρακτὀ ἀλλὰ τὸ ἄτεχνον τοῦ κυβερνῶντος , ἀντισχόντος μὲν ἐφ̓ ὅσον ἡμερινοῦ φωτὸς ἀπαύγασμα περιέλαμπεν , ἀπειπόντος δὲ τοῦ σκότους ἐκνικήσαντος . ἤδη δὲ βαπτιζομένων καὶ καταδῦναι μικρὸν ἀπολειπόντων , ἐπεχείρουν τὴν πρώτην ἔνιοι τῶν λῃστῶν εἰς τὴν ἰδίαν αὐτῶν μετεισβαίνειν ἄκατον , ἔπειτα ἐπεῖχον , ὑπό τε τοῦ κλύδωνος ἐκκρουόμενοι καὶ τοῦ Τραχίνου πείθοντος ὡς μυρίοις σκάφεσιν εὐπορωτέροις ἐξέσται γενέσθαι τὴν ὁλκάδα καὶ τὸν ἐνόντα πλοῦτον διασώζουσι . καὶ τέλος καὶ τὸ καλώδιον ἐξ οὗ τῆς νεὼς ἤρτητο διέκοψεν , ἄλλον χειμῶνα τοῦτον ἐφέλκεσθαι σφᾶς διατεινόμενος , καὶ ἅμα καὶ τοῦ μέλλοντος ἀσφαλοῦς προνοεῖν ὑφηγούμενος : εἶναι γὰρ ὕποπτον ἀμφοτέραις προσπλεῦσαί ποι ταῖς ναυσί , τῶν ἐμπλευσάντων θατέρᾳ πάντως ἐπιζητηθησομένων . ἐδόκει τε εἶναι πιθανὸς καὶ δυοῖν δἰ ἑνὸς τὸ παρὸν εὐδοκιμεῖν , βραχείας ῥαστώνης αἰσθομένων ἐξ οὗ τὴν ἄκατον ἐχώρισεν , οὐ μὴν παντάπασι τῶν δεινῶν ἀπαλλαγέντων , ἀλλὰ τρικυμίαις τε ἐπαλλήλοις ἐλαυνομένων καὶ πολλὰ τῆς νεὼς ἀποβαλλόντων καὶ κινδύνου πᾶν εἶδος ὑφισταμένων , ἕως ἐκείνης τε τῆς νυκτὸς μόλις διαδραμούσης καὶ πρὸς τῆς ἐχομένης ἡμέρας περὶ δείλην ἀκτῇ τινὶ κατὰ τὸ στόμιον τοῦ Νείλου τὸ Ἡρακλεωτικὸν προσωκείλαμεν καὶ γῆς Αἰγυπτίας ἀβουλήτως οἱ δυσδαίμονες ἐπιβαίνομεν , οἱ μὲν ἄλλοι χαίροντες , ἡμεῖς δὲ ἀνιώμενοι , καὶ πολλὰ τῆς σωτηρίας τὴν θάλατταν ὀνειδίζοντες ὡς ἀνυβρίστου θανάτου φθονήσασαν καὶ φοβερωτέρᾳ γῇ καὶ προσδοκίᾳ παραδοῦσαν , ἀθέσμοις βουλήμασι λῃστῶν ἐκκειμένους . οἷα γὰρ καὶ ἐπεχείρουν , οὔπω σχεδὸν τῆς γῆς ἐπιβεβηκότες οἱ ἀλιτήριοι . χαριστήρια δῆθεν Ποσειδῶνι θύειν βούλεσθαι φήσαντες , οἶνον μὲν Τύριον καὶ ἄλλ̓ ἄττα τῆς νεὼς ἐξεκόμιζον , βοσκήματα δὲ ἐκ τῶν πέριξ χωρίων τοὺς ὠνησομένους ἀπέστελλον , ἀργύριόν τε ὅσον πλεῖστον ἐγχειρίσαντες , καὶ τίμημα τὸ πρῶτον αἰτούμενον διδόναι κελεύσαντες .
Lemmas: οὗτος καί λέγω καί γίγνομαι , ὁ μέν ἥλιος ἀκριβής εἰς δυσμή περιέρχομαι ὁ μεταίχμιος ἡμέρα καί νύξ . σκιόφως ἀποτελέω , ὁ θάλασσα δέ αἰφνίδιος τραχύνω , τάχα μέν τροπή ἐκ ὁ καιρός λαμβάνω , τάχα δέ που καί τύχη τις βούλημα μεταβάλλω , καί βόμβος ἄνεμος κατέρχομαι ἀκούω , καί ὅσος οὔπω πνεῦμα λάβρος τε καί βίαιος αὐτόθεν ἐμπίπτω ἀπροσδόκητος θόρυβος ὁ λῃστής ἐμπίμπλημι , ὁ μέν ἴδιος ἄκατος ἀπολείπω , κατά δέ ὁ ὁλκάς πρός ὁ διαρπαγή ὁ φόρτος καταλαμβάνω , ὅπῃ τε χράω ὁ μέγεθος ὁ ναῦς ἄπειρος ἔχω . τοιγάρ πᾶς μέν ναυτιλία μέρος ὑπό ὁ προστυγχάνω σχεδιάζω , τέχνη δέ ἄλλος ἄλλος αὐτοδίδακτος θρασύνω , ὁ μέν ὁ ἱστίον τεταραγμένως ἀνιμάω , ὁ δέ ὁ κάλως ἄπειρος κατανέμω : καί ὁ μέν τις ὁ πρῷρα ἀδοκίμαστος κληρόω , ὁ δέ ὁ πρύμνα ἔχω καί ὁ αὐχήν . οὐ ἦκα γοῦν ἐγώ εἰς ὁ ἔσχατος ὁ κίνδυνος ἐμβάλλω οὐ ὁ βίαιος ὁ κλύδων εὔοψ γάρ ὁλοσχερής ταράσσω ἀλλά ὁ ἄτεχνος ὁ κυβερνάω , ἀντέχω μέν ἐπί ὅσος ἡμερινός φώς ἀπαύγασμα περιλάμπω , ἀπολέγω δέ ὁ σκότος ἐκνικάω . ἤδη δέ βαπτίζω καί καταδύω μικρός ἀπολείπω , ἐπιχειρέω ὁ πρῶτος ἔνιοι ὁ λῃστής εἰς ὁ ἴδιος αὐτός μετεισβαίνω ἄκατος , ἔπειτα ἐπέχω , ὑπό τε ὁ κλύδων ἐκκρούω καί ὁ Τράχινος πείθω ὡς μυρίος σκάφος εὔπορος ἔξεστι γίγνομαι ὁ ὁλκάς καί ὁ ἔνειμι πλοῦτος διασῴζω . καί τέλος καί ὁ καλώδιον ἐκ ὅς ὁ ναῦς ἀρτέομαι διακόπτω , ἄλλος χειμών οὗτος ἐφέλκω σφεῖς διατείνω , καί ἅμα καί ὁ μέλλω ἀσφαλής προνοέω ὑφηγέομαι : εἰμί γάρ ὕποπτος ἀμφότερος προσπλέω ποι ὁ ναῦς , ὁ ἐμπλέω ἕτερος πάντως ἐπιζητέω . δοκέω τε εἰμί πιθανός καί δύο διά εἷς ὁ πάρειμι εὐδοκιμέω , βραχύς ῥαστώνη αἰσθάνομαι ἐκ ὅς ὁ ἄκατος χωρίζω , οὐ μήν παντάπασι ὁ δεινός ἀπαλλάσσω , ἀλλά τρικυμία τε ἐπάλληλος ἐλαύνω καί πολύς ὁ ναῦς ἀποβάλλω καί κίνδυνος πᾶς εἶδος ὑφίστημι , ἕως ἐκεῖνος τε ὁ νύξ μόλις διατρέχω καί πρός ὁ ἔχω ἡμέρα περί δείλη ἀκτή τις κατά ὁ στόμιον ὁ Νεῖλος ὁ Ἡρακλεωτικός προσοκέλλω καί γῆ Αἰγύπτιος ἀβούλητος ὁ δυσδαίμων ἐπιβαίνω , ὁ μέν ἄλλος χαίρω , ἐγώ δέ ἀνιάομαι , καί πολύς ὁ σωτηρία ὁ θάλασσα ὀνειδίζω ὡς ἀνύβριστος θάνατος φθονέω καί φοβερός γῆ καί προσδοκία παραδίδωμι , ἄθεσμος βούλημα λῃστής ἔκκειμαι . οἷος γάρ καί ἐπιχειρέω , οὔπω σχεδόν ὁ γῆ ἐπιβαίνω ὁ ἀλιτήριος . χαριστήριος δῆθεν Ποσειδῶν θύω βούλομαι φημί , οἶνος μέν Τύριος καί ἄλλος τις ὁ ναῦς ἐκκομίζω , βόσκημα δέ ἐκ ὁ πέριξ χωρίον ὁ ὠνέομαι ἀποστέλλω , ἀργύριον τε ὅσος πολύς ἐγχειρίζω , καί τίμημα ὁ πρῶτος αἰτέω δίδωμι κελεύω .